લીલા(આહના કુમારા) બ્યુટી પાર્લર ચલાવે છે અને તેને પોતાના સપના સાચા કરવા માટે સુહાગરાતની રાહ જોવી યોગ્ય નથી લાગતી. ઉષા પરમાર કે બુઆજી(રત્ના પાઠક શાહ) 55 વર્ષીય સ્ત્રી છે, સમાજની દ્રષ્ટિએ તેની ઉંમરને જોતાં તેણે પોતાની જાતિય વૃત્તિ પર કાબુ મેળવવો ખૂબ જરૂરી છે. તે પોતાના યંગ સ્વિમિંગ કોચને પસંદ કરે છે અને પોતાની ઇચ્છા સંતોષવા નકલી નામ હેઠળ ફોન-સેક્સનો આધાર લેવાનો પણ પ્રયત્ન કરે છે. આ ચારેય સ્ત્રીઓ હવા હવાઇ નામના એક ઘરમાં રહે છે, જે બુઆજીની માલિકીનું છે. રેહાના, શિરીન અને લીલા ત્યાં રેન્ટ પર રહે છે. વાર્તા આ ચાર સ્ત્રીઓની આસપાસ ફરે છે, જેઓ પોતાની સાહસી પ્રવૃત્તિઓનું પરિણામ જાણતી હોવા છતાં સમાજની રૂઢિવાદી વિચારસરણી સામે બળવો પોકારવાની હિંમત કરે છે.